2015 Nissan Altima For Sale in Los Angeles Area 1N4AL3AP1FN300818 - Galpin.com
63,110 $16,995 View Details Vrae | - Irma Venter
VRAE AAN IRMA
Is Skoenlapper die eerste boek wat jy geskryf het?
Nee. Ek het omtrent sewe manuskripte voor Skoenlapper voltooi, maar niemand wou hulle publiseer nie. Maar skryf laat nie los as dit jou eers beetgepak het nie, en ek wou aanhou probeer tot ek dit regkry. Dis ’n kwessie van skryf of saamleef met al hierdie woorde en mal karakters in jou kop. Skryf is makliker.
V: Wou jy nog altyd skryf? Misdaadfiksie skryf?
A: Ja. Ek het reeds op 17 besluit dat ek eendag ’n boek wil skryf. Ek het nog altyd van die misdaadgenre gehou, want ek is mal oor raaisels – oor hoe hulle aanmekaar gesit en ontrafel word.
Spanningsverhale gee mens ook die kans om in die menslike psige rond te krap, uitsonderlike karakters en situasies te skep en hierdie karakters dan tot die uiterste te dryf om te kyk hoe hulle reageer.
Mens gooi so half uitsonderlike, anderste mense – en ek is lief om buitestaanders te gebruik – almal saam in ’n drukkoker en kyk wat gebeur. Wie eerste uitklim. Hoe hulle dit regkry.
V: Wat lees jy?
A: Ek hou van uiteenlopende genres. As dit by moord kom is Karin Slaughter, Lee Child, Sue Grafton en Sara Paretsky baie goed. Andersins hou ek van Carol Ann Duffy se werk, asook Loftus Marais, Danie Marais, Alexandra Fuller, Breyten Breytenbach en Jeanette Winterson.
Don’t Let’s Go To The Dogs Tonight en Die Klein Prinsie is my gunstelingboeke.
V: Wanneer skryf jy? Hoe skryf jy?
A: Ek skryf orals. Op lughawens, vliegtuie, treine en in koffiewinkels. Ek probeer elke weeksdag so 500 tot 1 000 woorde ’n dag skryf. Naweke rus ek gewoonlik.
Ek is verslaaf aan nuus, maar probeer om op Sondae alle koerante en nuus webtuistes te vermy.
V: Jy is baie lief vir labradors. Het jy enige honde?
A: Ja, ek het 'n labrador met die naam Saartjie en 'n Jack Russel met die naam Jamie.